cyanic-selkie/wikianc huggingface dataset:
Melchior Ramus
Oppvekst
Han ble født på Akerø prestegård på det som i dag er øya Gossen i Aukra kommune utenfor Molde. Foreldrene var den danskfødte sogneprest Daniel Ramus (ca. 1612–1654) og Anna Christensdatter Bernhoft. Etter farens død giftet moren seg med den nye sognepresten Hans Breyer (1625–1704). Farfaren var John Green, og etternavnet gren (som på et tre) er på latinsk ramus.
Berit Follestad
Berit Follestad (født 1947) er en norsk filolog, sakprosaforfatter, lærer og miljøarbeider. Hun er kjent for sitt pionerarbeid for skolemekling og utdanning av elevmeklere. Follestad er utdannet cand.philol. fra Universitetet i Oslo. Siden 2013 har hun arbeidet som miljøarbeider og elevmekler ved Kuben videregående skole i Oslo.
Melchior Ramus
Utdanningen
Sammen med brødrene Jonas Ramus og Christen, måtte Melchior til Trondheim for å gå på Trondheim katedralskole (latinskolen), og alle tre gikk videre til studier ved Københavns Universitet i 1665 og fikk hver sin baccalaureus i 1666. Melchior forfattet en avhandling om Theatrum idolorum i 1667 og to verk om hva det vil si å være luft.
Berit Follestad
Fra 1980 til 1985 drev Follestad egen bokkafe i Tromsø. Hun flyttet deretter til Oslo ble lærervikar i faget norsk ved Sogn videregående skole. I juni 1995 etablerte skolen et miljøarbeidsprosjekt og Follestad fikk engasjement i prosjektet. Prosjektet ble kjent og fikk oppmerksomhet. I 1999 ble hun nasjonal koordinator for prosjektet skolemegling i videregående skole. Året etter ansatte Sogn vgs tre miljøarbeidere, og Follestad returnerte til skole for å være nærmere praksisfeltet. Fra 2005 ble hun Norges første meklingskoordinator. Hun var med å etablere organisasjonen Trygg Læring, og sitter per 2016 fortsatt i styret der.
Melchior Ramus
Lektoratet
Han søkte i 1681 på den ledige jobben som viserektor ved samme Trondheim katedralskole. Og fikk den. Med ferdig magister i 1682 fra Københavns Universitet søkte han så på det ledige lektorat efter mag. Christen Skioldborg (–1682). Og fikk det. Han var lector theologiæ i ti år frem til sin tidlige død i 1693. Han var således underordnet rektoren, hans danskfødte læremester Simon Hof (1634–1708), som i 1693 også etterfulgte Melchior som rektor. Melchior hadde likevel bedre lønn fordi han fra 1688 fikk jobbet med å være notarius capituli, sekretær for domkapitelet som bestemte over Nidarosdomen.
Berit Follestad
Hun gav ut boken Sirkel - En metode for relasjonsarbeid og godt læringsmiljø i 2017.
Melchior Ramus
Kartene
Fra 1689 arbeidet han fire år med å tegne kart over hele landet, og var i 1692 på visitt hos kongen for å overrekke et norgeskart til kong Christian V av Danmark og Norge sin oversekretær og leksikograf Matthias Moth (1649–1719). Kartet ble innlemmet i Det Kongelige Bibliotek (grunnlagt 1661). Året etter døde han etter indre blødninger og ble begravet under Nidarosdomens kor. Enka Anna tok vare på kartene, og ga dem til biskop Peder Krog (1654–1731), men de forsvant da biskopens hus brant i 1699. Også dette norgeskartet er blitt borte. Karthistoriker Kristian Nissen (1879–1968) omtalte Melchior som en av norsk kartografis grunnlegger ved 350-årsfeiringen for hans død i 1943.
Berit Follestad
I 2016 ble Follestad tildelt Kongens fortjenstmedalje for sitt pionerarbeid innen elevmekling i videregående skole og Trygg Læring.
Bibliografi
Follestad har vært medforfatter på flere lærebøker for videregående skole.
Melchior Ramus
Familie
Melchior var ellers den eldre bror til historiker Jonas Ramus (1649–1718) som også tegnet kart foruten å være prest i Norderhov på Ringerike. Melchior giftet seg i 1683 med Anna Kyhn (–1727). De fikk flere barn. Etter Melchiors død i 1693 flyttet enken og sønnene inn hos svigerfaren, oberstløytnant Hans Kyhn. Blant Melchiors sønner finner vi:
Attentatet mot Dallas-politiet 2016
Attentatet mot Dallas-politiet 2016 var en hendelse den 7. juli 2016 hvor fem politimenn ble myrdet av to snikskyttere i Dallas, Texas. Seks andre politimenn og én sivil ble også såret. Mordene skjedde mens det ble arrangert en demonstrasjon mot politivold, på grunn av nedskytningen av svarte borgere i forbindelse med to pågripelser uken i forveien.
USAs president Barack Obama fordømte attentatet og uttalte at det var et «ondt, beregnet, avskyelig angrep» og en «enorm tragedie».
Profit and the Loss
Profit and the Loss er en britisk stumfilm fra 1917 regissert av A. V. Bramble og Eliot Stannard.
Apocrypha (bille)
Apocrypha er en slekt av skyggebiller.
Utseende
Små (gjerne ca. 3 millimeter), avlange, ofte brunlige skyggebiller. Hodet er rundet, pronotum og dekkvinger ovale. Kroppen er sterkt innsnevret mellom de ulike kroppsavsnittene. Antennene er trådformede.
Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.
Utbredelse
Gruppen er utbredt i Nord-Amerika (California).
Ulricehamn kommune
Ulricehamn kommune er en kommune i Västra Götalands län i landskapet Västergötland i Sverige. Kommunens administrasjonssenter ligger i Ulricehamn.
Tettsteder
Ulricehamn kommune har tolv tettsteder. I tabellen oppgis antall innbyggere per 31. desember 2010.
Thi
Thi (skrives også Thị, 氏 eller 詩) er et vietnamesisk mellomnavn for kvinner. Det er det desidert vanligste mellomnavnet for kvinner i Thailand.
Etymologi
Thi betyr «dikt» på vietnamesisk, men brukes for å angi tilhørighet til familienavnet.
Kjente personer med navnet
Personene i listen er ordnet kronologisk etter fødselsår.
Gullfaksfeltet
Gullfaksfeltet er et gass- og oljefelt som ligger i blokk 34/10 på norsk kontinentalsokkel i Nordsjøen. Feltet ble oppdaget i 1979, med produksjon siden 1986. Feltet er også utvidet med tre Gullfaks Satellitter: Gullfaks Sør, Rimfaks og Gullveig.
Equinor er operatør for feltet, som er bygget ut med tre oljeplattformer i betong av typen condeep: Gullfaks A, Gullfaks B og Gullfaks C.
Geologi
Gullfaksfeltet finnes i Tampenområdet i Nordlige Nordsjøen. Reservoiret av olje og gass tilhører Brentgruppen, Cook-, Statfjord- og Lundeformasjonen.
Lundeformasjonen består av 800-1200 meter tykke kontinentale sand/skifer-avsetninger. Over Lundeformasjonen ligger Statfjordformasjonen med fra 170 m til mer enn 250 m tykke alluviale-, sump- og kanalavsetninger. Deretter følger Cookformasjonen, som er en 150 m tykk sandsteinsavsetning med gradvis grovere kornstørrelse oppover. Øverst ligger Brentgruppen med deltaiske sand- og leiravsetninger.
Navn
I norske folkeeventyr er Gullfaks navnet på et skip som går like fort til lands som til vanns, og i norrøn mytologi er Gullfakse navnet på hesten til jotnekjempen Rungne.
Grsecurity
Grsecurity er en serie patcher for Linuxkjernen som ivektlegger forbedringer på datasikkerhet. Patchene er vanligvis brukt på datasystemer med nettverkstilgang til usikre steder, for eksempel webtjenere og datasystemer med en skallkonto for brukere. Grsecutity sørger for flere sikkerhetsegenskaper, deriblant beskyttelse av adresseområdet, forbedret revisjon og prosesskontroll. Grsecurity er utviklet av Open Source Security, Inc., med hovedkvarter i Pennsylvania.
Nanna Meyer
Johanne Marie («Nanna») Meyer (født 1863, død 1958) var en norsk jurist, og en av de første kvinnelige juristene i Norge. Som saksbehandler og byråsjef i Justisdepartementets lovavdeling mellom 1903 og 1928 var hun sentral i en rekke reformer i Norge. Hun var blant de første kvinnelige embedsmenn i Norge.
Grsecurity
Arbeidet på Grsecurity begynte i februar 2001 som en portering av Openwall Projects patcher til versjon 2.4 av Linuxkjernen.
Nanna Meyer
Virke
Hun var søster av Ludvig Meyer som også ble jurist. Hun tok i 1880 eksamen fra «Guvernanteskolen» ved Nissens Pikeskole, datidens høyeste utdannelse som var åpen for kvinner. Fra 1881 arbeidet hun i elleve år som lærer ved Frk. Falsens Pigeskole. I 1892 tok hun examen artium, som en av de første kvinnene, og i 1901 ble hun utdannet jurist. Fra 1903 til 1928 arbeidet hun i Justisdepartementets lovavdeling. Hun var involvert i en rekke lovendringer som de Castbergske barnelovene 1915 og Ektefelleloven av 1927, og er særlig kjent for sin sentrale rolle da kvinner fikk adgang til embeder i staten i 1912. I 1916 ble hun selv embedsmann da hun ble byråsjef i lovavdelingen. Nanna Meyer sognet politisk til Høyre. Hun var medlem i Norsk Kvinnesaksforening.
Sverige under VM i svømmesport 2011
Sverige deltok under VM i svømmesport 2011 i Shanghai i Kina mellom 16. og 31. juli 2011 og tok to medaljer.
Public Be Damned
Public Be Damned er en amerikansk stumfilm fra 1917, regissert av Stanner E.V. Taylor.
Näätämö
Näätämö (finsk) eller Njauddâm (skoltesamisk, nordsamisk: Njávdán), er en landsby i kommunen Enare i finsk Lappland. Den ligger 150 kilometer nordøst for kommunesenteret Inari og bare to kilometer fra grensa til Norge. Näätämö ligger ved stamvei 92 som fortsetter via riksvei 92 til Neiden og Europavei 6 til Kirkenes. I landsbyen bor samer og finner. I landsbyen finnes to supermarkeder med bensinstasjon, og også et motell med restaurant.
Historie
Sammen med Neiden i Norge utgjorde Näätämö den vestligste skoltesamiske siidaen. Den opprinnelig sammenhengende bosetningen ble i 1852 offisielt delt da grensen ble stengt. Denne grensetrekningen mellom Sverige-Norge på den ene side og Storfyrstedømmet Finland på den andre hindret den grenseoverskridende reindriften og fiskeriet og gjorde det tradisjonelle næringsgrunnlaget for lokalbefolkningen delvis umulig.
Uddevalla
Uddevalla er en by i Västra Götalands län, i landskapet Bohuslän i Sverige. Den er administrasjonssenter for Uddevalla kommune. I 2010 hadde byen 31 212 innbyggere.
Uddevalla oppsto som handelsplass i middelalderen og fikk bystatus i 1498. Byen regnes som en norsk middelalderby og dens opprinnelige norske navn var Oddevald eller Oddevold. Det var den eneste byen som oppsto i Norge i senmiddelalderen. Trelasthandel og sagbruksdrift var det økonomiske grunnlaget for at en by kunne vokse fram av seg selv på slutten av 1400-tallet. Dens første privilegiebrev fra 1498 var en bekreftelse på offisiell anerkjennelse; Oddevald var i flere år allerede omtalt som by.
Oppgangssaga slo i Norge først gjennom i Båhuslen, på midten av 1400-tallet. Grunnlaget var en god havn, med et sagbruksområde innenfor. Kort, rask og billig transport av trelast fra sag til skip samtidig som kvaliteten på bordene ble bevart og prisene de beste. Oddevald og Moss oppsto med disse lokaliseringsfaktorene.
Under Carl-Gustav-krigene (1657-60) ble Oddevald okkupert av svenske tropper. Etter Roskilde-freden i 1658 ble byen sammen med resten av Båhuslen innlemmet i Sverige. Byens navn ble forsvensket til Uddevalla, og den ble degradert til en underordnet by under Göteborg og senere under Strömstad.
Byens gamle navn Oddevoll (variant av Oddevald) bærer i dag byens fotballag, IK Oddevold.
Vara kommune (Sverige)
Tettsteder
Vara kommune har åtte tettsteder. I tabellen oppgis antall innbyggere per 31. desember 2010.
Manorina
Manorina er en slekt i familien honningetere (Meliphagidae). De forekommer i Australia.
Public Defender (film)
Public Defender er en amerikansk stumfilm fra 1917, regissert av Burton L. King.
Spydeberg prestegjeld
Spydeberg prestegjeld var et prestegjeld tilhørende Vestre Borgesyssel prosti i Borg bispedømme i Den norske kirke. Det omfattet tidligere Spydeberg kommune i Østfold fylke, og hovedkirken var Spydeberg kirke.
Spydeberg prestegjeld og dets sogn er nå en del av Indre Østfold kirkelige fellesråd underlagt Østre Borgesyssel prosti.
Historikk
Spjótaberg sókn (norrønt) har sin opprinnelse fra kristningen av landet. Spydeberg kirke, Spjótabergs Margaretar kirkja, er opprinnelig en middelalderkirke, en langkirke i stein som ble oppført rundt midten av 1200-tallet og viet til Olav den hellige. Spydeberg prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
I høymiddelalderen ble Spydeberg, sammen med Skiptvet omtalt som Frøylandir, og utgjorde Freylandir skipreiða i Borgarsysla. Kirken er omtalt i Biskop Eysteins jordebok fra 1397 som Spjotabergs kirkja, og sognet oppført i Skattematrikkelen 1647 som Spiudsberg sougen i Thuene, Aabøyde och Hualløers fougderie.
Nyere tid
Spydeberg prestegjeld dannet grunnlaget for Spydeberg formannskapsdistrikt opprettet i 1837.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
Menigheter
Prestegjeldet hadde ved sin avvikling følgende menigheter:
Verdenscupen i hurtigløp på skøyter 2017/18 – Verdenscup 1 – 500 meter kvinner
Verdenscupåpning av sesongen 2017/18 i hurtigløp på skøyter for kvinner på 500 meter i Thialf i Heerenveen, Nederland fredag den 10. november 2017. Samme distanse ble også gått på lørdagen/den andre dagen 11. november samme helg.
Distansen den første dagen (fredag) ble vunnet av japanske Nao Kodaira på 37,29 på ny banerekord foran sørkoreanske Lee Sang-hwa på andreplass og russiske Angelina Golikova på tredjeplass. Gruppe B ble vunnet av amerikanske Brittany Bowe foran de to sørkoreanske løperne Kim Min-seon på andreplass og Kim Hyun-yung på tredjeplass.
John Griffin Carlisle
John Griffin Carlisle (født 5. september 1834 i det som nå er Kenton County i Kentucky i USA, død 31. juli 1910 i New York City) var en amerikansk demokratisk politiker og advokat kjent som landets 53. finansminister under presidentene Grover Cleveland og William McKinley i perioden mellom 1893 og 1897. Carlisle var sammen med Cleveland en av lederne bak partiets konservative fløy som ble kalt Bourbon Democrats.
Karriere i politikken
Carlisle begynte sin karriere som advokat i Covington under John W. Stevenson, før han gikk inn i politikken og delstatens forsamling Kentucky General Assembly. Han ble viseguvernør i Kentucky i perioden 1871 til 1875, og ble siden utnevnt til representantenes hus i 1877 hvor han satt til 1889 (som talsmann av de siste seks årene). Som en ledende Bourbon Democrat kom navnet hans ofte opp i spekulasjoner rundt presidentembetet, men han tapte kampen om presidentkandidaturet på partimøtene både i 1880 og 1884 for henholdsvis Winfield Scott Hancock og Grover Cleveland.
I 1890 ble Carlisle utnevnt til USAs senat da senator James B. Beck avgikk med døden. Han takket for øvrig nei da hans navn igjen skulle bli aktuelt som en mulig presidentkandidat på partimøtet i 1892.
Finansmisister
Året etter forlot han senatet til fordel for stillingen som finansminister tilbudt av president Cleveland. Hans tid som finansminister ble preget av den verste økonomiske krisen i landets historie til da, som utartet med panikken i 1893 (Panic of 1893). Hans synspunkter mot en binding av valutaen i sølv og mot en senkning av tollsatser kostet støtte blant agrare demokrater, og Carlisles politiske karriere sluttet etter hans periode som finansminister.
Han var likevel motstander til demokratenes presidentkandidat William Jennings Bryan under presidentvalget i 1896, og støttet i stedet utbryterpartiet National Democratic Party og deres presidentkandidat John M. Palmer, som i motsetning til Bryan var en sterk tilhenger av gullstandarden.
Etter politikken
Etter perioden som minister flyttet Carlisle til New York, hvor han arbeidet som advokat frem til sin død den 31. juli 1910.
Luftforsvarsstaben
Luftforsvarsstaben er et ledelseselement i Luftforsvaret som bistår sjef Luftforsvaret med styringen av Luftforsvaret. Den har også ansvar for videreutviklingen av Luftforsvarets kapasiteter gjennom innspill til langtidsplanlegging i forsvarssektoren.
Luftforsvarsstaben er lokalisert på Rygge flystasjon.
Luftforsvarsstaben ledes av en brigader som også er nestkommanderende i Luftforsvaret.
Friidrett under parapanamerikanske leker 2019 - 400 meter T12 kvinner
400 meter i klassen T12 for kvinner under Parapanamerikanske leker 2019 ble arrangert i Lima 27. august 2019 kl 16:54 (forsøksheat) og 28. august kl 16:30 (finale) lokal tid.
T12 er en klasse for synshemmede utøver innen parafriidrett, der utøverne har sterkt nedsatt syn eller mindre enn 10° synsfelt.
Rekorder
Gjeldende rekorder i klassen T12 før parapanamerikanske leker 2019, og eventuelle nye rekorder satt under lekene:
Ingeborg Lygren
Ingeborg Lygren (født 22. januar 1915, død 21. januar 1991) var en norsk diplomat og etterretningsagent. For ettertiden er Lygren kjent for å ha blitt urettmessig beskyldt for spionasje i den såkalte Lygren-saken, hun ble forvekslet med spionen Gunvor Galtung Haavik.
Bakgrunn
Lygren ble født vinteren 1915 i Høyland på Jæren. Foreldrene flyttet til Sandnes i 1938 og i 1944 tok Ingeborg eksamen artium ved Rogaland Landsgymnas på Bryne. Søsteren, Tori, hadde reist til London i 1939 som au pair, men etter kort tid ble hun rekruttert som kontordame hos den norske eksilregjeringen der. Hun havnet etterhvert hos etterretningstjenesten, og Ingeborg fulgte etter søsteren og slo seg sammen med henne i London. Begge ble sekretærer på E-kontoret, som da het Andre avdeling av Forsvarets Overkommando.
Karrière i norsk etterretning
Etter andre verdenskrig var over flyttet denne avdelingen til Oslo, og begge søstrene fulgte med. I 1946 ble Vilhelm Evang sjef der. Han begynte straks å bygge opp en etterretningsorganisasjon med analyseavdeling, signaletterretning, kryptoanalyse og chifferteneste. Ingeborg Lygren begynte å lære seg russisk og polsk, noe som senere skulle vise seg svært nyttig, for i 1948 ble det brudd i samarbeidet mellom Norge og Sovjetunionen etter at Tsjekkoslovakia med tvang ble en sosialiststat med planøkonomi. Den første stillingen som russisk tolk fikk hun hos Grensekommisæren i Kirkenes tidlig i 1950-årene, og i 1955 ble hun sendt til Moskva som ambassadesekretær for ambassadør Erik Braadland. Her begynte den såkalte Lygren-saken, som skulle få svært store konsekvenser for Ingeborg Lygren.
Parallelt med arbeidet som ambassadesekretær skulle Lygren arbeidet for norsk etterretning. Det som skulle ta mest ressurser var arbeidet hun skulle gjøre for den amerikanske etterretningsorganisasjonen Central Intelligence Agency (CIA) gjennom representanten for CIA i Norge, Robert E. Andersen, og en CIA-sjef fra USA, Richard Kovich, som instruerte henne for oppgaven.
Som en av flere CIA-agenter i Moskva skulle hun samle inn og sende post fra og til de mange døde postkassene i Moskva. Dette var en svært vanskelig oppgave som krevde mye øving for å unngå å bli oppdaget. Fra CIA ble hun tildelt kodenavnet «Satinwood-37». Hun måtte lære seg å lage døde postkasser i Oslo og bruke dem uten å vekke oppsikt før hun fikk lov til å begynne med slikt arbeid i Moskva. Hun ble også opplært i kartlesing og samband med kryptert, privat chiffer. Den som hadde jobben som sekretær hos ambassadør Braadland før Ingeborg fikk den, var Gunvor Galtung Haavik, som hadde hatt den i åtte år. Haavik brukte to uker på å sette Lygren inn i oppgavene som ambassadesekretær.
Planen var at Ingeborg Lygren skulle ha denne stillingen hos ambassadør Braadland til 1958, men det var vanskelig å skaffe personell som kunne russisk den gangen, og derfor måtte hun fortsette frem til august 1959. Da vendte hun tilbake til Oslo og arbeidet som sekretær for Vilhelm Evang. I november samme året kom Richard Kovich fra CIA til Norge for å høre sluttrapporten om Lygren sine mer enn tre år som CIA-agent i Moskva. Alle detaljer ble registrert, diskutert og arkivert hos CIA, som var svært tilfreds.
Lygren-saken
I desember 1961 gikk major i Komiteen for statlig sikkerhet (KGB), Anatolij Mikhailovitsj Golitsyn, over til CIA. Han hadde mye informasjon med seg som kunne avsløre flere muldvarper i CIA og Federal Bureau of Investigation (FBI), og han kunne også fortelle mye om hvem som kunne være hemmelige KGB-agenter.
Sommeren 1962 fortalte Golitsyn til Asbjørn Bryhn at i begynnelsen av 1960 fikk KGB tak i et NATO-dokument fra Oslo på 12 sider. Dokumentet handlet om NATOs reaksjon på Frankrikes stilling i organisasjonen og diskuterte også det såkalte tyske spørsmålet. Det viktigste var likevel at Golitsyn hadde sett et håndskrevet merknad på dokumentet, der det sto at «endelig kommer det NATO-dokument fra Oslo også» og «dette er en veldig god rekruttering».
Politiets overvåkingstjeneste (POT) under Asbjørn Bryn startet da etterforskning som viste at mange institusjoner og personer hadde hatt tilgang til dette dokumentet, inkludert Haavik, som da var sekretær for det såkalte 1. rettskontor, men etterforskingen klarte ikke å finne kilden.
Asbjørn Bryhn ble så i 1964 kontaktet av CIA og fikk vite hva Golitsyn hadde funnet ut. Den 14. september 1965 ble Ingeborg Lygren arrestert av POT, mistenkt for spionasje for en fremmed makt. Saken vakte stor oppmerksomhet både nasjonalt og internasjonalt, den ble blant annet omtalt to ganger i The New York Times. Ingeborg Lygren satt arrestert for mistanke om spionasje i flere måneder og slapp ut til et totalt ødelagt liv. Det var Ørnulf Tofte selv som ledet forhørene, og denne saken sluttet med at overvåkingssjefen og etterforskerne ble kalt inn til Riksadvokaten og fikk høre at dette var svært dårlig politiarbeid. Her skulle det ikke blitt satt frem tiltale i det hele tatt. Senere, i 1990-årene, kom Lund-kommisjonen frem til at Politiets Overvåkingstjeneste (POT) helt siden 1950-årene systematisk hadde brutt både interne reglement hos politiet og norsk lov. Den 10. desember 1965 foreslo Asbjørn Bryn for statsadvokat Lauritz Dorenfeldt at Ingeborg Lygren skulle tiltales som spion for KGB. Bryn påstod at hun hadde tilstått, men Dorenfeldt fant denne så tynn at han foreslo henleggelse av saken mot Lygren «på grunn av bevisets stilling» for riksadvokat Andreas Aulie. Den 14. desember samme året ble Ingeborg Lygren satt fri fra kvinnefengselet på Bredtvedt i Oslo.
Lygren var sykemeldt frem til 1966, og fikk da igjen en stilling i E-staben, men ikke som sekretær for E-sjefen, som da var general Johan Berg. Arbeidet var oversettelse fra russisk til norsk. POT med Asbjørn Bryn og flere politikere trodde fremdeles Lygren var spion, og etterretningstjenesten måtte beskytte henne mot både disse kreftene og journalister frem til 1974, da Golitsy og sjefen for CIAs sin kontraetterretningsseksjon, James Jesus Angleton, mistet all tiltro og Angleton ble avsatt. Lygren fikk tilbud om en erstatning på 250 000 dollar. Hun avslo tilbudet fra CIA, men søkte om billighetserstatning fra Stortinget, og fikk til slutt 30 000 kroner.
Det skulle gå enda tre år - til januar 1977 - før den virkelige spionen, Gunvor Galtung Haavik, ble tatt på fersk gjerning under et møte med sin føringsoffiser, Aleksander Printsipalov, ved Bråten stasjon på Ekebergbanen i Oslo.
Theo Hernández
Theo Bernard François Hernández (født 6. oktober 1997) er en fransk fotballspiller som spiller for den italienske klubben AC Milan.
Landslaget
Han ble tatt ut i s tropp til VM i fotball 2022 i Qatar.
Johan E. Paulsen
Johan Edvard Paulsen (1864–1947) var en norsk redaktør og politiker (H). Han var stortingsrepresentant for Nordland fra 1925 til 1930.
Liv og virke
Han vokste opp i en arbeiderfamilie på Bakklandet i Trondheim. Han gikk i lære som typograf og begynte i Trondhjems Adresseavis som 18-åring.
I 1896 var han med på å etablere Lofotposten i Svolvær, hvor han begynte som faktor (teknisk leder i trykkeriet), og i 1899 ble han avisens redaktør og disponent. Paulsen opparbeidet Lofotposten til å bli Nord-Norges største avis, ikke minst på grunn av sine daglige fiskerimeldinger. Avisen var politisk sett borgerlig, men ikke knyttet til noe parti. Han fratrådte som redaktør av helseårsaker sommeren 1935, nesten 71 år gammel, og ble etterfulgt av sin sønn Johan A. Paulsen.
Paulsen var medlem av Vågan herredsstyre og formannskap, fra 1916 til 1917 som varaordfører, formann i skolestyret og tillitsmann i sparebankene. 1. juli 1918 fikk Svolvær byrettigheter og ble utskilt som egen bykommune, noe Paulsen hadde ivret sterkt for, og Paulsen var byens første ordfører fra 1918 til 1922.
Paulsen var stortingsrepresentant for Nordland i to valgperioder fra 1925 til 1930. Han satt den første perioden i Stortingets veikomité, så i Stortingets næringskomité.
Johan E. Paulsens gate i Svolvær er oppkalt etter ham.
Bahamas
Bahamas (engelsk: The Bahamas), eller formelt Bahamassambandet (engelsk: Commonwealth of The Bahamas), er en selvstendig engelskspråklig stat i Vestindia. Landet er en samling av 700 øyer i Atlanterhavet, øst for Florida i USA, nord for Cuba og resten av Det karibiske hav, samt vest for Turks- og Caicosøyene.
Naturgeografi
Den største øya på Bahamas er Andros, som ligger helt i vest. Andre øyer er Eleuthera, Cat Island, Long Island, San Salvador, Acklins, Crooked Island, Exuma og Mayaguana.
Bahamas' hovedstad og største by Nassau ligger på den lille øya New Providence. Øyene har et subtropisk til tropisk klima som i betydelig grad blir moderert av Golfstrømmen, særlig om vinteren.
Turks- og Caicosøyene og tre øyer til er en geografisk fortsettelse av Bahamas, men hører ikke til Bahamas-samveldet.
Klima
Bahamas har subtropisk klima der vintrene er milde og somrene er varme og fuktige. Det subtropiske klimaet påvirkes av Golfstrømmen og nordøstpassaten. Temperaturene varierer fra 21 grader om vinteren (januar) til 27 grader om sommeren (august). Årsnedbør er omkring 1 170 millimeter. Det faller mest regn i sommermånedene. Orkaner er en trussel fra midten av juli til midten av september.
I 2019 ble landet hardt rammet av orkanen Dorian. Orkanen var den sterkeste som hadde blitt registrert i Atlanterhavet siden 1935 og hadde en styrke på fem da den traff øygruppen. Den traff Bahamas den 1. september og brukte to døgn til å forlate øygruppen. Over 70 000 ble gjort hjemløse (nesten en femtedel av befolkningen).
Historie
Paleo-indianere kan ha vært bosatt i området opprinnelig, men ble fortrengt av arawak-talende taino-indianere fra Hispaniola og Cuba som innvandret til det sørlige Bahamas på 700-tallet e.Kr. og etter hvert dannet befolkningsgruppen lucayanerne. Det ble gjort et overslag på at det fantes 40 000 lucayanere i området da Christofer Colombus kom til øyene. Columbus' første landgang i Amerika var på øya San Salvador, også kalt Watling Island (etter en senere engelsk pirat), som ligger i de sørlige deler av Bahamas. Det var her Columbus fikk kontakt med lucayanerne og begynte å bytte varer med dem.
Etter at de bahamanske lucayanerne ble sendt til Hispaniola som slaver, gikk mange lucayanske samfunn til grunne etterhvert som befolkningen ble redusert på grunn av tvangsarbeid, tvungen militærtjeneste, utvandring og ekteskap, og av at de pådro seg europeiske sykdommer som de ikke var resistente mot. Etter at den lucayanske befolkningen var nesten utryddet, var øyene praktisk talt uten bosetning helt til engelske kolonister kom fra Bermuda i 1647. De såkalte «eleutherianske eventyrerne» bosatte seg på øya Eleuthera.
Britene ga øyene indre selvstyre i 1964, og i 1973 fikk Bahamas full uavhengighet. Landet fortsatte som monarki med dronning Elizabeth II som statsoverhode. Det ble medlem av Samveldet av nasjoner.
Politikk og administrasjon
Bahamas er en selvstendig stat siden 1973. Landets lovgivende og politiske tradisjoner står veldig nær Storbritannias.
Den ikke-fastboende kongen av Bahamas, Charles III, er det seremonielle statsoverhodet, representert av en bahamansk generalguvernør. Statsministeren er regjeringssjefen, og er leder av partiet med flest medlemmer i det valgte House of Assembly. Det andre kammeret utenom House of Assembly er Overhuset eller Senatet. Senatets medlemmer er ikke folkevalgte, men blir utnevnt av generalguvernøren. Den utøvende makten ligger hos regjeringen, mens den lovgivende makten utøves av både regjeringen og de to kamrene.
Partisystemet er dominert av det Progressive Liberale Partiet som er et sentrum-venstre parti og den Frie Nasjonale Bevegelsen som er et sentrum-høyre parti. Det finnes også andre små partier som ikke har vunnet valg til parlamentet. Av disse partiene kan nevnes Bahamas Demokratiske Bevegelse, Samlingen for Demokratisk Reform og det Bahamanske Nasjonalistpartiet.
Konstitusjonell beskyttelse inkluderer ytrings- og pressefrihet, religions- og organisasjonsfrihet. Bahamas er et fullverdig deltakende medlem av CARICOM, det karibiske fellesskapet.
Den dømmende makten ligger hos den utøvende makten og den lovgivende forsamling. Rettssystemet er basert på britisk alminnelig lov («common law»).
Administrative inndelinger
Bahamas er delt inn i 31 distrikter.
Forsvars- og utenrikspolitikk
Landets forsvarsstyrke, Royal Bahamas Defence Force, ble etablert i 1980. I tillegg til oppgaven med å ivareta landets forsvar, skal forsvarsstyrken også bidra til indre sikkerhet og orden og bistå ved naturkatastrofer og krisesituasjoner.
Royal Bahamas Defence Force består av en sjøforsvarsskvadron og en luftforsvarsving. Til sammen disponerer forsvaret en styrke på 1,061 mann (2010).
Næringsliv
Den største industrien på Bahamas er turistindustrien. Hovedstaden Nassau har jevnlig besøk av cruiseskip.
Kultur
Popgruppen Baha Men, mest kjent for hiten Who Let the Dogs Out fra 2000, er fra øystaten.
The Pullman Bride
The Pullman Bride er en amerikansk stumfilm fra 1917, regissert av Clarence G. Badger.
Christian Langballe
Christian Bernhard Langballe (født 17. januar 1967 i Århus) er en dansk sogneprest og politiker (DF).
Christian Langballe har teologisk embedseksamen fra Aarhus Universitet fra 1998. Siden 2000 har han vært sogneprest i Viborg domsogn, Tjele sogn og Nørre Vinge sogn. Han tilhører kretsen rundt det teologisk konservative tidsskriftet Tidehverv.
Han er sønn av tidligere sogneprest og folketingsmedlem Jesper Langballe.
Vårgårda kommune
Vårgårda kommune er en kommune i Västra Götalands län i landskapet Västergötland i Sverige. Kommunens administrasjonssenter ligger i Vårgårda.
De Fortaptes Skib
De Fortaptes Skib (tysk tittel: Das Schiff der verlorenen Menschen) er en tysk stumfilm fra 1929 regissert av Maurice Tourneur, med Fritz Kortner, Marlene Dietrich og Robin Irvine i hovedrollene.
Forskrift om tiltak vedr. Ukrainas integritet mv.
'''Forskrift om tiltak vedr. Ukrainas integritet mv.' (fullt navn: forskrift om restriktive tiltak vedrørende handlinger som undergraver eller truer Ukrainas territorielle integritet, suverenitet og uavhengighet'') er en norsk forskrift som fastsetter sanksjoner i kjølvannet av Krim-konflikten i 2014.
Gjennom forskriften gjøres en EU-forordning om tiltak mot handlinger som truer Ukrainas suverenitet til norsk forskrift. Overtredelse av forskriften er straffbart med inntil tre års fengsel.
De Fortaptes Skib
Om filmen
Dette var Dietrichs siste stumfilm. Hennes neste rolle var Den blå engel som gjorde henne til en internasjonalt kjent stjerne. Opptakene fant sted i Staaken Studios i Berlin med location-opptak i Rostock. Filmens tyske premiere fant sted 17. september 1929 under Ufa-Pavillon am Nollendorfplatz i Berlin.
Forskrift om tiltak vedr. Ukrainas integritet mv.
Utenriksdepartementet fremmet forskriften og den ble fastsatt ved kongelig resolusjon 21. mars 2014 med hjemmel i sanksjonsloven. Den trådte i kraft umiddelbart.
Forskriften kommer til anvendelse på norsk territorium, om bord på alle fartøyer og luftfartøyer under norsk jurisdiksjon, overfor alle organisasjoner stiftet i henhold til norsk lovgivning og overfor alle norske statsborgere uansett hvor de befinner seg.
De Fortaptes Skib
Handling
Vela er en kynisk kaptein om bord på et forfallent seilskip. Han selger passasje ut av Tyskland til folk som ønsker å forlate landet. Mannskapet hans er heller ikke særlig snille. Cheyne, en ung amerikansk doktor som besøker skipet, blir deretter kidnappet for å delta på en tre måneder lang reise til Brasil.
Midt ute på havet redder Cheyne den eneste overlevende etter en fly-ulykke, den attraktive amerikanske arvingen Ethel Marley.Cheyne og skipets kokk forsøker å holde henne skjult for kapteinen og resten av mannskapet. Men en brutal hendelse fører snart til mytteri og drap, og dette setter de to amerikanerne i ytterligere fare.
Jack F. Paulus Skiway
Jack F. Paulus Skiway er en flyplass på Sydpolen som betjener den amerikanske forskningsstasjonen Amundsen-Scott.
Flyplassen har én rullebane som er 3658 m lang, og betjenes av Lockheed LC-130-fly, en variant av Lockheed Martin C-130 Hercules som er utstyrt med ski. I sommerhalvåret (oktober–februar) går det daglige flyvninger mellom Amundsen-Scott og McMurdo Station for å bringe forsyninger til stasjonen. Det amerikanske forsyningsprogrammet går under navnet Operasjon Deep Freeze.
Når stasjonen skal forsynes må flyenes størrelse tas i betraktning. Stort forskningsutstyr eller andre store forsyninger (som delene til den nye basen som ble bygget fra 1999) deles inn i mindre deler og settes sammen når de kommer fram. Begrensningene i flykapasiteten er ifølge den amerikanske National Science Foundation en av hovedgrunnene til at Sydpoltraversen ble laget.
Tandberg Audio Products
Tandberg Audio Products var en norsk produsent av konsumentelektronikk, med hovedkontor i Oslo.
Cabin Fever 2: Spring Fever
Cabin Fever 2: Spring Fever (også kjent som Cabin Fever 2 eller Cabin Fever: Spring Fever) var en amerikansk skrekkfilm fra 2009. Regissør var Ti West.
Hovedrollene blir spilt av blant andre Noah Segan, Marc Senter, Rider Strong og Giuseppe Andrews. Det er en oppfølger fra skrekkfilmen Cabin Fever fra 2002, og den andre filmen Cabin Fever-filmserien. Denne filmen ble etterfulgt av Cabin Fever: Patient Zero, som ble publisert i USA i 2014.
Handlingsreferat
En tid etter hendelsene fra den forrige filmen rømmer en veldig vansiret Paul (spilt av Rider Strong) og vandrer gjennom en skog, og etterlater biter av hans egen hud underveis. Når han endelig klarer å komme seg til en motorvei, blir han snart overkjørt og drept av en buss. Restene hans blir oppdaget av assisterende sheriff Winston Olsen (spilt av Giuseppe Andrews) en lokal politimann fra den forrige filmen. Winston forsikrer den sjokkerte buss-sjåføren om at sjåføren bare traff en elg.
En liten bekk som Paul tidligere vasset gjennom, viser seg snart å være koblet til et større vann-reservoar - og det infiserte vannet blir etter hvert distribuert til en videregående skole i området. John, en student ved den videregående skolen, er usikker på om han burde gå til et skole-ball sammen med hans mangeårige forelskelse Cassie - eller heller bli hjemme. Hans beste venn Alex planlegger å gå dit sammen med sin nye forelskelse, Liz. I mellomtiden arbeider Winston ved en lokal restaurant hvor en person dør av infeksjonen fra vannet.
Ved den videregående skolen begynner infeksjonen å spre seg, sakte men sikkert. Frederica dør i svømmebassenget av infeksjonen, og Rick dør når han drukner etter å ha slått hodet mot kanten av bassenget og faller i svømmebassenget. Infeksjonen begynner snart å drepe i alarmerende hastighet. Cassie, John og Alex ser på med gru når flere andre studenter blir drept ved skole-ballet. Winston blir hentet av sin fetter Herman, klar til å forlate byen. Alex oppdager at han også er smittet, og at sykdommen er en uhelbredelig. Den eneste måten å forhindre spredning av infeksjonen i kroppen er ved å amputere den infiserte kroppsdelen tidsnok./
Tandberg Audio Products
Selskapet ble opprettet av blant andre Trond Wikborg (kjent fra Akers MIC) og var et forsøk på videreføring av arven fra tidligere Tandbergs Radiofabrikk, etter at Tandberg Audio A/S hadde gått konkurs i 1988.
Produktene bygde delvis på konstruksjoner fra tidligere Tandberg audioprodukter (forsterkere, radiomottagere, kassettbåndspillere), og delvis på nye konstruksjoner (CD-spillere).
Selskapet gikk konkurs i 2000. Etter dette har det ikke blitt produsert stereoutstyr med navnet Tandberg.
Fritz Wunderlich
Fritz Wunderlich, eg. Friedrich Karl Otto Wunderlich, (født 26. september 1930 i Kusel i Rheinland-Pfalz, død 17. september 1966) var en tysk lyrisk tenor. Han var i sin tid en av Tysklands mest kjente sangere og tolkere av lieder og gjorde en berømt innspilling av Dichterliebe.
Wunderlich døde under tragiske omstendigheter rett før han ville ha fylt 36 år etter en ulykke der han falt ned en trapp i feriehuset til en venn.
I 2008 ble Wunderlich kåret til den fjerde beste tenoren gjennom alle tider av lesere av BBC Music Magazine.
Sukkertoppen minnepark
Sukkertoppen minnepark er et lite grøntområde nord for Carl Berners plass i Oslo. Under den andre verdenskrigen ble en av de sentrale flyktningerutene til Sverige organisert fra dette stedet, og området ble i årene 2012–2013 opparbeidet som park med monumenter som hedrer de som sto bak denne flyktningeruta.
Flyktningeruta startet relativt tilfeldig, på gartneriet til Rolf A. Syversen i Sukkertoppveien. Det lå rett øst for kollen, der Hekkveien går i dag. Fire jødiske menn kom høsten 1942 løpende inn på gartneriet og spurte om hjelp. Denne høsten ble de norske jødene arrestert, og store deler av Milorg i Oslo og omegn rullet opp. Mange måtte reddes ut av landet. Sammen med politimannen Alf Tollef Pettersen, hans kone Gerd og bakmannen Reidar Larsen klarte de fire, med mange gode medhjelpere, i et par hektiske vintermåneder i 1942–1943 å få rundt 1000 nordmenn transportert i sikkerhet til Sverige. Virksomheten ble organisert under dekknavnet «Carl Fredriksens Transport». I 1943 avslørte tyskerne virksomheten. Alf og Gerd Pettersen samt Reidar Larsen klarte å flykte til Sverige. Syversen selv ble tatt. Han ble skutt på Trandum året etter.
Monacos Grand Prix 2012
Baneendringer før løpet
Etter løpet i 2011 ble det gjennomført en rekke endringer med henblikk på å bedre sikkerheten på banen. De fleste endringene hadde sin bakgrunn i Sergio Pérez' ulykke under kvalifiseringen for 2011-løpet, hvor han krasjet inn i sikkerhetsbarrieren ved Nouvelle Chicane. Han pådro seg en hjernerystelse og et forstuet lår, og kunne ikke delta i løpet dagen etter.
Sukkertoppen minnepark
Initiativet til minneparken ble tatt av kunstneren Victor Lind. Han hadde lenge arbeidet med krigshistorien da han i 2008 besøkte stedet - og oppdaget at intet minnet om denne dramatiske redningsbragden. Lind arbeidet fram parkplanene i samarbeid med arkitektkontoret Snøhetta og kurator Per Bjarne Boym. 27. oktober 2012 sto ordfører Fabian Stang for åpningen av første byggetrinn.
Monacos Grand Prix 2012
Baneendringer før løpet
Påfølgende målinger av baneoverflaten viste høydeforskjeller på opptil 20 cm i bremsesonen før sjikanen hvor Pérez mistet kontrollen over bilen, og som følge av dette ble dette området av banen jevnet ut. Barrieren som Pérez traff ble også flyttet 14,6 meter lenger bak.
Endringer andre steder på banen omfattet en utvidelse av utkjøringen fra pit og fjerning av enkelte trær i samme område, for derved å bedre utsikten til banen for førerne. Ved Sainte Dévote og Piscine (svømmebassenget) ble de gamle dekkbarrierene byttet ut med TecPro-barrierer av samme type som ved Nouvelle Chicane, og i flere avkjøringssoner ble det lagt høyfriksjonbelegg av samme type som på Paul Ricard-banen og i Abu Dhabi.
Førerstraffer
Michael Schumacher fikk etter løpet i Spania en gridstraff på fem plasser for å ha forårsaket en kollisjon med Bruno Senna.
Løpet
Noter til tabellene:
Stillingen i mesterskapene etter løpet
Førermesterskapet
Konstruktørmesterskapet
José Fonte
Landslaget
Den 18. november 2014 spilte han sin første landskamp for mot.
Han ble tatt ut i s EM-tropp til EM i Frankrike 2016.
Han ble tatt ut i s tropp til FIFA Confederations Cup 2017 i Russland.
Han ble tatt ut i s tropp til VM i fotball 2018 i Russland.
Han ble tatt ut i s EM-tropp til EM i fotball 2021.
Expo 2008
Expo 2008 er en verdensutstilling som ble avholdt fra 14. juni til 14. september 2008 og var koordinert av Bureau of International Expositions. Utstillingen fant sted i Zaragoza, Spania, med temaet Vann og bærekraftig utvikling. Utstillingen ble lagt til en meander til elven Ebro.
Flytryggingsinspektoratet
Flytryggingsinspektoratet (FTI) er et ledelseselement i Luftforsvaret som bistår sjef Luftforsvaret i å utøve ansvaret for fly- og bakketrygging – det å gjennomføre operasjoner og vedlikehold på en trygg måte for både personell og materiell.
FTI identifiserer risikoer som kan føre til fly- og bakkeoperative uhell, gir råd til Luftforsvarets ledelse om hvordan konsekvenser og sannsynlighet kan reduseres, identifiserer årsaksfaktorer, utarbeider uhellstatistikker, og støtter sjef Luftforsvaret i rollen som undersøkelsesansvarlig med å gjennomføre forsvarsinterne undersøkelser i Luftforsvaret.
Inspektoratet ledes av en oberst (flytryggingsinspektøren) og er lokalisert sammen med Luftforsvarsstaben på Rygge flystasjon. I tillegg finnes det fly- og bakketryggingspersonell ved flere av Luftforsvarets avdelinger.
Makedonia
Makedonia kan vise til:
Alle gode ting
Alle gode ting er et musikkalbum med Kråkesølv, utgitt i 2012.
Ernest Pérochon
Ernest Pérochon (født 24. februar 1885 i Courlay i departementet Deux-Sèvres i Frankrike, død 10. februar 1942 i Niort) var en fransk forfatter.
Ernest Pérochon mottok i 1920 Prix Goncourt for boken Nêne. Han underviste frem til 1920 ved en grunnskole og arbeidet deretter som fri forfatter. Hans verker omfatter dikt, romaner, science fiction og barnebøker. Han er, foruten Nène, kjent for bøker som La parcelle 32 (1922) og Chemin de plaine (1922, en sentimental, lett satirisk skolelærerdagbok). Hjembygden under første verdenskrig skildres i Les gardiennes.
Sleepy-Eyed John
«Trebein-Lars» med Christiania Fusel & Blaagress
«Trebein-Lars» ble fremført av CF&B mot slutten av en country medley i NRK-programmet Landhandelen (sendt 1. juni 1975). Samme besetning som på studioversjonen deltok.
Kentumspråk
Kentumspråk er navnet på den greinen av den indoeuropeiske språkfamilien som ble utskilt etter delingen fra satemspråk. Gruppen omfatter de germanske, keltiske, greske, italiske og tokariske språk.
Distinksjonen mellom kentum- og satemspråk bygger på visse karakteristiske skiller i lydmønstrene. Lyden k i noen indoeuropeiske språk tilsvarer s i andre, og man antar at en felles lydforandring har funnet sted i et eldre språkstadium for satemspråkene, som de da ikke delte med kentumspråkene. Den vanligste rekonstruksjonen av det urindoeuropeiske lydsystemet postulerer tre serier av velare plosiver, hvor den labiovelare er bevart i kentumspråk mens palatovelarer er oppgått i de ufargede velarene.
Satem er avestisk for tallet 100 og centum er det tilsvarende latinske ordet. De germanske språkene er kentumspråk, men her har den opprinnelige innledende [k] gjennom en senere lydforandring i Grimms lov blitt endret til [h], liksom det norske ordet hundre.
Skillet mellom kentumspråk og satemspråk følger i hovedsak geografiske skillelinjer mellom øst og vest. Kentumspråkene regnes som de vestlige indoeuropeiske språk, mens de slaviske, baltiske og indoiranske språk er satemspråkene og de østlige indoeuropeiske språk.
Et unntak fra denne geografiske skillelinjen ble påvist gjennom oppdagelsen av de tokariske språkene i Sentral-Asia, som var kentumspråk.
The Pulse of Life
The Pulse of Life er en amerikansk stumfilm fra 1917, regissert av Rex Ingram.
Kinesisk Taipei under VM i friidrett 2019
Kinesisk Taipei deltok under VM i friidrett 2019 (utendørs) fra 27. september til 6. oktober 2019 i Doha i Qatar.
Allora
Allora er en slekt av sommerfugler som hører til familien smygere (Hesperiidae).
Utseende
Ganske store (vingespenn 40-50 millimeter) og svært kraftige smygere. Vingene er svarte med metallisk grønne skjell ved roten, kroppen er også metallisk grønn.
Utbredelse
Artene er utbredt i Indonesia, på Ny-Guinea, Salomonøyene og det nordlige Australia.
Lisa Blount
Blount ble født i Fayetteville i Arkansas og vokste opp i Jacksonville. Hun fikk sin debut i underholdningsbransjen i Sams's Song (1969). Etter å ha blitt uteksaminert fra Jacksonville High School i 1975, fikk hun en rekke små roller i fjernsynsserier. Mest kjent er hun for rollen som Lynette Pomeroy, den kyniske, usikre bestevenninnen til Paula Pokrifki, spilt av Debra Winger, i En offiser og en gentleman.
Lorents D. Muus
Lorents Didrich Klüwer Muus (født 11. oktober 1809 i Snåsa, død 18. januar 1887 på Steinkjer) var handelsmann på Sundfær på Straumen 1832–85 og ordfører i Inderøy 1843–1849
Sammen med blant andre Ole Richter, Herman Løchen, Sivert Bragstad og Peter Hægstad var han initiativtaker til Inderøy Sparebank i 1863, og han ble også bankens første kasserer da den kom i drift i 1864. Han satt som kasserer til 1868. Tidligere hadde han drevet privat utlånsvirksomhet. Sammen med amtmann Adam Trampe, sorenskriver Nannestad, fogd Wiig og lensmann Kjeldseth utredet han i 1842 behovet for et branntrygdelag i Inderøy; han ble også med i det første styret da laget kom i gang fra 1845. Sammen med daværende ordfører Løchen var han som varaordfører i 1854 med på å etablere Inderøy bibliotek. Sammen med blant andre Richter og Løchen satt han fra 1868 i byggekomiteen for Sakshaug kirke; kirka ble innviet i 1871.
Fra 1855 var han også poståpner på Straumen.
I tillegg til virksomheten på Sundfær eide Muus handelsstedet på Beian i Ørland fra 1866 til 1876. Sønnen Nikolai Muus (1838-1873) drev Beian for faren. En annen sønn, Nils Muus (1850–1919) drev handel på Steinkjer fra 1867 – fra starten i en eiendom faren hadde kjøpt, til han i 1885 overtok farens handelsforretning på Straumen. Lorents Muus kjøpte også flere gårder i Inderøy; Nedre Salberg i 1850 og Oppheim i 1866.
Lorents Muus var sønn av løytnant og gårdbruker Broder Nikolai Muus (1776–1819) på Snåsa og var dermed av slekten Muus. De to siste årene av livet bodde han på Steinkjer. Hans enke, Louise Muus, ga tomt og penger til bedehus på Straumen, kalt L.D. Muus bedehus, Folkvang. Muustrøparken har sitt navn etter ham. Broren Peter Muus var gårdbruker og ordfører i Snåsa. Deres brorsønn Bernt Julius Muus var prest blant norskamerikanere.
Platyninae
Platyninae er en underfamilie av løpebiller. Flere arter er registret fra Norge.